
Előterjesztés

Fácánkert Község Önkormányzata Képviselő-testületének

                  2014. szeptember 15-én tartandó rendes ülésére 

                                                                       1. számú napirend

Tárgy:  Fácánkert Község Önkormányzata 2014. évi költségvetésének első félévi végrehajtásáról szóló tájékoztatás

Előterjesztő és előadó: Orbán Zsolt polgármester

Előterjesztést készítette: Dr. Varga Katalin jegyző, Kellerné Martini Éva gazdálkodási ügyintéző
Tisztelt Képviselő-testület!

Az államháztartás szervezeti beszámolási és könyvvezetési kötelezettségének sajátosságairól szóló 249/2000. (XII.24.) számú Kormányrendelet 10. §-a értelmében a költségvetési év első feléről június 30-i fordulónappal elkészítettük az önkormányzat féléves költségvetési beszámolóját, amelyről az államháztartásról szóló 2011.  évi CXCV. (továbbiakban: Áht.) 87. § (1) bekezdése alapján a jelenlegi előterjesztés keretében tájékoztatom a Képviselő-testületet. 

2014. évtől a Magyar Államkincstár részére féléves beszámoló készítése már nem előírás, viszont a képviselő-testület tájékoztatása továbbra is feladat.
1. Általános indoklás

Fácánkert Község Önkormányzatának Képviselő-testülete a község 2014. évi költségvetését az 1/2014. (II.20.) számú rendeletével fogadta el, melynek módosítása a féléves beszámolóval egyidejűleg történik.

A tájékoztatót a költségvetés szerkezeti rendjének megfelelően állítottuk össze. A teljesítés alakulását minden esetben a módosított előirányzathoz viszonyítjuk. 

Az önkormányzatok 2013. évi költségvetésére a központi szabályozások jelentős befolyással bírtak. Megváltozott az önkormányzati feladatellátás, ezzel egyidejűleg az önkormányzati finanszírozási rendszer is. Mindezek együtteseként az önkormányzat költségvetésének főösszege  48.486 e Ft-ra csökkent. 2014. évtől a Bogyiszlói Közös Önkormányzati Hivatal finanszírozására kapott állami támogatást már a közös hivatal székhelye, Bogyiszló kapja.
A költségvetés készítése során arra törekedtünk, hogy a megváltozott feladatellátáshoz tartozó kiadások finanszírozásához az év során a szükséges forrást biztosítsuk. Ennek az volt a következménye, hogy a működési kiadások forrásigénye alapján a költségvetés döntő részét működési célra kellett fordítanunk.

A félév gazdálkodásáról összefoglalóan elmondható, hogy az önkormányzati feladatok ellátása biztosított volt,  az orvosi ügyelet 2013. évi elszámolása, valamint a családsegítés és gyermekjóléti feladatok 2013. évi elszámolása nem került  átutalásra. 
Iparűzési adó önellenőrzés miatt, mely a 2009-2010 évet érinti 871.400,- Ft visszafizetési kötelezettsége keletkezett az önkormányzatnak, mely a késedelmi pótlékkel növelten kb.  
 950 e Ft, ennek összege a 2014. évi költségvetésben nem szerepel. 
A Magyarország központi költségvetéséről szóló 2013. évi CCXXX törvény (továbbiakban: költségvetési törvény) 4. számú mellékletének 1. pont fejezeti tartalék IV. alpontjában  szereplő, az önkormányzatok működőképessége megőrzését szolgáló kiegészítő támogatás iránti igénylés benyújtását a fentiek miatt javasoljuk. 

Az igénylés benyújtására vonatkozó részletes szabályokat a megyei önkormányzati tartalékról és a rendkívüli önkormányzati  támogatásokról szóló 7/2014. (I.31.) BM rendelet tartalmazza. A rendelet szerint a támogatást a helyi önkormányzat a működőképességét veszélyeztető helyzet elhárításához igényelheti. Az igénylést 2014. szeptember 30-áig lehet benyújtani. Az igénylés határidőben történő benyújtása érdekében külön napirendi pontként terjesztjük elő a benyújtáshoz szükséges határozati javaslatot.

2. A költségvetés előirányzatainak teljesülése

A költségvetés eredeti előirányzata 49.486 e Ft volt, amely a saját, illetve kormányzati hatáskörben végrehajtott módosításokat követően változott. 

A félév során 24.531.- e Ft bevétel képződött és 27.276.- e Ft összegű kiadást teljesítettünk. 

A bevételeken belül eltérőek a teljesítési mutatók a különböző jogcímű bevételek esetében, melyeket részletesen az előterjesztés további részében mutatunk be.

Fentiek alapján is elmondható, hogy a félév gazdálkodását a jóváhagyott előirányzatok szerinti gazdálkodás jellemezte.

Bevételek teljesítése

Közhatalmi bevételek

A bevételi csoportba tartozó előirányzatok és azok teljesítése az alábbiak szerint alakult: 









Adatok ezer Ft-ban

	Megnevezés
	2014. évi előirányzat 
	2014. évi teljesítés
	Teljesítés

    %-a

	Gépjárműadó
	12.000
	5.293
	44,1

	Termőföld bérbeadásából származó adó
	
	       3
	

	Átengedett egyéb adók
	
	
	

	Átengedett közhatalmi bevételek összesen
	12.000
	5.296
	44,1

	Magánszemélyek kommunális adója
	2.000
	899
	44,9

	Idegenforgalmi adó
	
	
	

	Helyi iparűzési adó
	           12.000
	   7.658
	    63,8

	Talajterhelési díj
	200
	   88
	    44

	Helyi adók és adójellegű bevételek összesen:
	14.200


	8.648
	   60,9

	Adópótlék, adóbírság
	200
	    313
	156,5

	Igazgatási szolg. díj bevételek
	
	                              
	 

	Egyéb bírságok bevétele
	
	          
	

	Közhatalmi bevételek összesen:
	           26.400
	    14.257
	54


A gépjárműadó bevételi tervét az előző évi teljesítési adatokat alapul véve állapítottuk meg, figyelembe véve azt is, hogy a beszedett bevétel 40 %-a illeti meg az önkormányzatokat. 

Magánszemélyek kommunális adója címén 899 e Ft érkezett, mely időarányosan jónak mondható.

Az iparűzési adónál 2014. évtől csökkent az adó mértéke 1 %-ról 0,5 %-ra. Az éves költségvetés összeállításánál az adóalap felét 0,5 %-al, a másik felét 1 %-al terveztük. A bevallások feldolgozását követően pontosan realizálódik a várható bevétel.
A talajterhelési díjra vonatkozó szabályozás szerint a 2012. évi díjhoz képest a díjfizetési kötelezettsége tízszeres annak, aki a rendelkezésre álló közcsatornára nem köt rá, 200 e Ft összegű bevételi tervet határoztunk meg, melynek az első féléves teljesítése 44 %.
Intézményi működési bevételek

Az önkormányzati működési bevételei a szociális étkeztetésből származó térítési díj, terembérleti díj, földbérleti díj, lakásbérleti díj, ezek féléves teljesítése 1.097 e Ft. 
Sajnálatos azonban, hogy a fodrászüzlet bérleti díjánál továbbra is jelentős összegű a hátralék, melynek behajtása folyamatban van.
Támogatások, kiegészítések

2013. évtől kezdődően az önkormányzati feladatváltozással egyidejűleg a finanszírozási rendszer is átalakult. Új finanszírozási struktúra került kialakításra, amely elszakadt az eddigi, jellemzően normatív finanszírozási rendszertől. 

Az önkormányzatnál maradó feladatokhoz (település üzemeltetési feladatok, közvilágítás, köztemető, közutak fenntartása, egyéb kötelező feladatok) 1.470,- e Ft állt rendelkezésre.

 Egyes jövedelempótló támogatásként 3 segélyezési jogcímen (rendszeres szociális segély, foglalkoztatást helyettesítő juttatás, lakásfenntartási támogatás)  7.301 e Ft-ot terveztünk, melyekből 2.339 e Ft bevétel érkezett.

Központosított előirányzatok eredeti előirányzataként a lakott külterületekkel 78 e Ft-ot terveztünk, amely a nyári gyermekétkeztetési programhoz való csatlakozással  további 546 e Ft összegű támogatásigényléssel bővült. 23 gyermek részére biztosított az önkormányzat a nyári gyermekétkeztetés keretében meleg ételt június 16-tól augusztus 29-ig.
Nem volt tervezhető az eredeti előirányzatok között a 2014. évi adó és járulékváltozások ellentételezésére szolgáló bérkompenzáció, amelyhez  154 e Ft támogatás érkezett. 
Az e-útdíj bevezetése miatt az önkormányzatoknál keletkező bevételkiesés ellentétezésére  az első félévben 1.104 e Ft érkezett, melyhez a második félévben további 2265 e Ft bevétel érkezik.
Átvett pénzeszközök az államháztartáson kívülről

Az érkezett összegek a felhasználás célja szerint működési vagy fejlesztési célúak lehetnek.

Az I. félévben az alábbi pénzeszközök kerültek átvételre:

                               Fácánkert Községért Közalapítvány tábor hozzájárulása    40 e Ft
                               Balatonlellei táborhoz önrész befizetés                                80 e Ft
Kölcsön-visszatérülés címén a már korábban nyújtott lakásfelújítás-támogatások, valamint a temetési és átmeneti kölcsönök visszatérülése szerepel, melyből az I. félévben 74 e Ft bevétel realizálódott.

Európai Uniós támogatással bonyolított projekt helyzete a félév végén az alábbi volt:

· Építő közösségek Fácánkertben TÁMOP 3.2.3/A-11-2012-0129 elnevezésű projekt 2014. január 31-én lezárult. A pályázat pénzügyi lezárása a második félévben várható.
A közfoglalkoztatáshoz a 2014. évi megállapodások alapján 2014. 04. 01- 2014. szeptember 30-ig átlagosan 5 fő 8 órás foglalkoztatására van lehetőség, a programhoz tartozó támogatási igénylések havi rendszerességgel megtörténtek, a kiutalt támogatás 2.612 e Ft. Az idei évben is   lehetősége volt az önkormányzatnak diákok foglalkoztatására. Július 1-től augusztus 31-ig 2  főt, augusztus 1-től augusztus 31-ig további 1 főt  foglalkoztattunk 8 órában 100 %-os támogatással. Alapkompetencia képzésen 3 fő vett részt 2013.12.01. 2014. április 30-ig.
Átvett pénzeszközök az államháztartáson belülről

NKA hozzájárulása a Balatonlellei táborhoz 200 e Ft. 
A 2013. évi beszámoló alapján az önkormányzatnak még 55 e Ft normatíva jár, melynek kiutalása megtörtént.
Felhalmozási célú bevételek

Finanszírozási bevételek

Finanszírozási bevétele az önkormányzatnak nem keletkezett, mivel az első félévben folyószámlahitelt nem vett igénybe.

Kiadások teljesítése 

A 2014. évi költségvetés módosított előirányzatának terhére 27.276 e Ft összegű kiadás merült fel, amely 55%-os mértékű felhasználásnak felel meg. 

A teljesített kiadásokból 20.230 e Ft, 74 % a működési, míg 7.046 e Ft, 26 % a fejlesztési célú felhasználás. 

A működési és fejlesztési célú kiadások az előterjesztés összefoglalóan az alábbiak:

	Megnevezés 
	Működési kiadások 
	Fejlesztési kiadások

	Eredeti előirányzat
	42.363 e Ft
	 4.295 e Ft

	Módosított előirányzat 
	           42.363  e Ft
	          4.295 e Ft

	Teljesítés
	           20.230 e Ft
	    7.046 e Ft

	Teljesítés %-a 
	48 %
	  %


Működési kiadások teljesítése

A személyi jellegű kiadások (munkabérek, megbízási díjak, külső személyi juttatások) valamint az ezek után fizetendő szociális hozzájárulási adó első féléves teljesítése 61 %.

Dologi kiadásokra (készletbeszerzés, szolgáltatások, Áfa kiadások, egyéb folyó kiadások) teljesítése 6.856 e Ft,  44 %.
Szociális kiadásokra (FHT, gyermekvédelmi támogatás,  lakásfenntartási támogatás, )  7.310 e Ft eredeti előirányzat állt rendelkezésre,  melyből a féléves teljesítés 2.143e Ft, 29 %.
FHT-ra a tervezettnél kevesebb került felhasználásra, mivel közmunka keretében a tervezettnél több embert tudtunk foglalkoztatni.
Államháztartáson belüli pénzátadásként Bursa ösztöndíj pályázatra 50 e Ft került átutalásra.
A 2013. évi beszámoló alapján 134 e Ft jogosulatlanul igénybevett FHT támogatás miatti normatíva került visszafizetésre.
Államháztartáson kívüli pénzátadások előirányzata a civil szervezetek támogatására , valamint az általános iskoláskorúak bérlettámogatására került betervezésre. Bérletekre az I. félévben 108 e Ft került kifizetésre, a civil szervezetek 210 e Ft támogatásban részesültek.
A felhalmozási költségvetés kiadásainak teljesítése
A felhalmozási célra az első félévben  7.000.000,- Ft-ot fordítottunk, melyből a szabadidőpark területén  egy  többfunkciós sportpálya került kivitelezésre. A 8/2013.(III.29.) BM. rendelet alapján benyújtott pályázatra 8.087 e Ft támogatás érkezett az előző év decemberében. A vállalt önerő 899 e Ft. A beruházás  teljes költsége 8.986 e Ft.  A fennmaradó rész várhatóan októberben kerül kifizetésre. 
Tartalékok alakulása

Az eredeti költségvetésben  2.828 e Ft általános   tartalék került betervezésre. 
Finanszírozási kiadások alakulása

Finanszírozási kiadása az önkormányzatnak nem volt. Hiteltörlesztésre az I. félévben nem került sor.

Záró pénzkészlet 2014. június 30-án:

Bankszámlaegyenleg költségvetési elszámolási számla:                  9.053.343,- Ft

                                   Állami hozzájárulások elsz.számla:                      ----    Ft

                                   Vízi-közmű beszedési számla:                      120.594,-  Ft

                                   TÁMOP elkülönített számla:                          381.478,- Ft

                                    Közfoglalkoztatás elk. számla:                           -----    Ft

                                    Házipénztár:                                                 142.970,- Ft

                                                                                                        -------------------

                                    Összesen:                                                  9.698.385,- Ft

Tisztelt Képviselő-testület!

Kérem, hogy a részletes ismertetés alapján Fácánkert Község Önkormányzata 2014. évi gazdálkodásáról szóló tájékoztatót elfogadni szíveskedjenek.

Határozati javaslat
Fácánkert Község Önkormányzatának Képviselő-testülete az önkormányzat 2014. évi költségvetése I. félévi végrehajtásáról szóló tájékoztatót tudomásul veszi.

Fácánkert, 2014. szeptember 6.










   Orbán Zsolt










   polgármester 

